ع الستات ياسلام سلم

كلمات 
ع الستات ياسلام سلم مفيش كده ابدن بهجه

ده احنا الوارثين يافندم ضاربين الدنيا طبنجه

ياحبيبتى دى ثروتى طارت ايه اللى جرالى معرفش

و دى ساعة الحظ إن راحت ابدن ماتتعوضش

كل الأطيان لو راحت فى نظرة مانستخسرش

.....

نعرف جغرافيا ونحوى و حساب و حاجات تراللى

خمسه فى تسعه بستاشر و باريس فى الوجه القبلى

بونچورنو دا فعل مضارع مفتوح علا البحرى تمللى

و دى صنعة هنرى التاسع شيخ حاره فى المتولى

ابجد هوز معناها بالتركى ابقا قابلنى

كده ولا بلاش يامدارس دى بلدنا بقت منخوليا

يكفينا بس نعايرها قال ايه عاملين بكالوريا

و الواحده فى طبخه نابت عايزة لها سبع الكخيا

مابدال التكنوليه يدوهم طبخاليه

كلها لهجاليه وأمور أونطاجيه

.....

ده كلام ملاحيس مايهمش ماتتمسخرش علينا

ان شالله محدش حوش دى الفلوس فى رجلينا

بنغنى و نرقص پولكا و مزوركا و نسكر طينه

نلعب پوكر  ونبقشش دى الجنيهات ملو ايدينا

إن راحت أطيان بابا البركه فى صيغة نينا
مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى